CELEX: 32020D1104(01)
Language: lt
Date: 1604016000000
Title: Tarybos sprendimas 2020 m. spalio 30 d. kuriuo priimama Tarybos pozicija dėl 2020 finansinių metų Europos Sąjungos taisomojo biudžeto Nr. 9 projekto 2020/C 372 I/01

4.11.2020   
               
               
                  LT
               
               
                  Europos Sąjungos oficialusis leidinys
               
               
                  CI 372/1
               
            
         TARYBOS SPRENDIMAS
         2020 m. spalio 30 d.
         kuriuo priimama Tarybos pozicija dėl 2020 finansinių metų Europos Sąjungos taisomojo biudžeto Nr. 9 projekto
         (2020/C 372 I/01)
         EUROPOS SĄJUNGOS TARYBA,
         atsižvelgdama į Sutartį dėl Europos Sąjungos veikimo, ypač į jos 314 straipsnį, kartu su Europos atominės energijos bendrijos steigimo sutartimi, ypač jos 106a straipsniu,
         atsižvelgdama į 2018 m. liepos 18 d. Europos Parlamento ir Tarybos reglamentą (ES, Euratomas) 2018/1046 dėl Sąjungos bendrajam biudžetui taikomų finansinių taisyklių, kuriuo iš dalies keičiami reglamentai (ES) Nr. 1296/2013, (ES) Nr. 1301/2013, (ES) Nr. 1303/2013, (ES) Nr. 1304/2013, (ES) Nr. 1309/2013, (ES) Nr. 1316/2013, (ES) Nr. 223/2014, (ES) Nr. 283/2014 ir Sprendimas Nr. 541/2014/ES, bei panaikinamas Reglamentas (ES, Euratomas) Nr. 966/2012 (1), ypač į jo 44 straipsnį,
         kadangi:
         
                     —
                  
                  
                     2019 m. lapkričio 27 d. buvo galutinai priimtas 2020 finansinių metų Sąjungos biudžetas (2);
                  
               
                     —
                  
                  
                     2020 m. spalio 9 d. Komisija pateikė pasiūlymą dėl 2020 finansinių metų bendrojo biudžeto taisomojo biudžeto Nr. 9 projekto;
                  
               
                     —
                  
                  
                     svarbu sudaryti sąlygas greitai priimti taisomojo biudžeto Nr. 9/2020 projektą (atsižvelgiant, be kita ko, į COVID-19 padėtį, kuri jau daro didelį spaudimą tų valstybių narių finansams), kad būtų teikiama parama iš Europos Sąjungos solidarumo fondo atitinkamoms valstybėms narėms, nukentėjusioms nuo gaivalinių nelaimių arba nuo didelio masto ekstremaliosios visuomenės sveikatos situacijos, kurią sukėlė COVID-19 pandemija. Todėl yra pagrįsta, remiantis Tarybos darbo tvarkos taisyklių 3 straipsnio 3 dalimi, sutrumpinti Protokolo (Nr. 1) 4 straipsnyje nustatytą aštuonių savaičių laikotarpį, per kurį turi būti informuojami nacionaliniai parlamentai,
                  
               NUSPRENDĖ:
         
            Vienintelis straipsnis
            Tarybos pozicija dėl 2020 finansinių metų Europos Sąjungos taisomojo biudžeto Nr. 9 projekto buvo priimta 2020 m. spalio 30 d.
            Visą tekstą galima rasti Tarybos interneto svetainėje (http://www.consilium.europa.eu/) arba iš jos atsisiųsti.
         
         
            Priimta Briuselyje 2020 m. spalio 30 d.
            
               
                  Tarybos vardu
               
               
                  Pirmininkas
               
               M. ROTH
            
         
         
            (1)  OL L 193, 2018 7 30, p. 1.
         
            (2)  OL L 57, 2020 2 27, p. 1.